Ofta uppliva vit, at viðskiftafólk okkara koma á apotekið, tá sjúkueyðkennini fyri hoyfepurin eru byrjað. Um møguligt, so verður viðmælt at byrja viðgerðina, áðrenn sjúkueyðkennini vísa seg. Eisini skal ein syrgja fyri at vera vælviðgjørdur í øllum tíðarskeiðinum, og annars avmarka nøgdina av flog- og blómusáði (pollen), ið ein er fyri. Orsøkin til hoyfepur er ein ovurviðkvæm reaktión av flog-ella blómusáði. Reaktiónin hevur við sær, at ein bruni kemur í rovurnar í eygunum og í nøsini. Ovurviðkvæmi og hoyfepur kann taka seg upp í øllum aldri. Hoyfepur sæst tó sjáldan hjá smábørnum. Sjúkueyðkenni fyri hoyfepur Njósan og nasaflot, nøsin kann eisini merkjast tipt Skriðjan í nøsini Skriðjan í eygunum Reyð eygu Vatnaði eygu Skriðjan í svølginum Møði Viðgerð fyri hoyfepur Antihistaminir sum tablettir Antihistaminir sum eygnadropar Glukokotikoid sum næsapístr Omanfyri nevndi heilivágur er viðmældur og fæst í handkeypi. Spyr á apotekinum, so finna vit saman røttu viðgerðina til tín. Góð ráð Byrja viðgerðina í góðari tíð Hav ikki vindeygu opin í tíðarskeiði við nógvum flog- og blómusáði í luftini Lufta út á kvøldi, tá eru ikki líka nógv flog- og blómusáð í luftini Far í bað áðrenn tú fert at sova, fyri skola flog- og blómusáð úr hárinum